ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΎ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί της προστασίας από τις πρακτικές χορήγησης επιδοτήσεων και τις αθέμιτες τιμολογιακές πρακτικές κατά την παροχή υπηρεσιών αερομεταφορών από χώρες που δεν είναι μέλη της Ευρωπαϊκής Κοινότητας ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0067 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση κανονισμού ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί της προστασίας από τις πρακτικές χορήγησης επιδοτήσεων και τις αθέμιτες τιμολογιακές πρακτικές κατά την παροχή υπηρεσιών αερομεταφορών από χώρες που δεν είναι μέλη της Ευρωπαϊκής Κοινότητας

1. ΕΙΣΑΓΩΓΗ

Το άρθρο 251 παράγραφος 2 τρίτο εδάφιο περίπτωση γ) της Συνθήκης ΕΚ προβλέπει ότι η Επιτροπή οφείλει να γνωμοδοτεί επί των τροπολογιών τις οποίες προτείνει το Ευρωπαϊκό Κοινοβούλιο σε δεύτερη ανάγνωση. Παρακάτω παρατίθεται η γνώμη της Επιτροπής επί της τροπολογίας που προτείνει το Ευρωπαϊκό Κοινοβούλιο.

2. ΙΣΤΟΡΙΚΟ ΤΟΥ ΦΑΚΕΛΛΟΥ

- Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (COM (2002) 110 τελικό- 2002/0067 (COD)): 13 Μαρτίου 2002

- Ημερομηνία κατά την οποία η Ευρωπαϊκή Οικονομική και Κοινωνική Επιτροπή εξέδωσε γνώμη: 18 Σεπτεμβρίου 2002.

- Ημερομηνία κατά την οποία η Επιτροπή των Περιφερειών εξέδωσε γνώμη: άνευ αντικειμένου.

- Ημερομηνία κατά την οποία το Ευρωπαϊκό Κοινοβούλιο εξέδωσε γνώμη σε πρώτη ανάγνωση: 14 Ιανουαρίου 2003

- Ημερομηνία κατά την οποία η Επιτροπή ενέκρινε την τροποποιημένη πρόταση (COM(2003)228 τελικό- 2002/0067 COD): 7 Μαΐου 2003

- Ημερομηνία κατά την οποία το Συμβούλιο ενέκρινε την κοινή θέση: 18 Δεκεμβρίου 2003

- Ημερομηνία κατά την οποία η Επιτροπή κοινοποίησε τη γνώμη της επί της κοινής θέσης (COM(2004)7 τελικό - 2002/0067 (COD)) : 9 Ιανουαρίου 2004

- Ημερομηνία κατά την οποία η κοινή θέση παρελήφθη από το Ευρωπαϊκό Κοινοβούλιο: 15 Ιανουαρίου 2004

Στις 11 Μαρτίου 2004, το Ευρωπαϊκό Κοινοβούλιο ενέκρινε τροπολογία σε δεύτερη ανάγνωση.

3. Αντικείμενο της προτασης

Πρόκειται για το σχέδιο εκπόνησης ενός μέσου εμπορικής άμυνας στον τομέα των αερομεταφορών, που έχει ως στόχο να αντιταχθεί σε όλες τις επιδοτήσεις που χορηγούνται από τρίτες χώρες στην(στις) αεροπορική(-ές) τους εταιρεία(-ες) και οι οποίες ζημιώνουν την κοινοτική βιομηχανία.

Η πρόταση εδράζεται στους ορισμούς και στα πρότυπα που χρησιμοποιούνται συνήθως σε πολυμερές επίπεδο καθώς και από την Κοινότητα για την αντιμετώπιση των στρεβλώσεων που προκαλούνται από ορισμένες επιδοτήσεις στο εμπόριο αγαθών. Η πρόταση δεν θίγει τους μηχανισμούς διαβούλευσης και επίλυσης διαφορών που προβλέπονται από τις διμερείς συμφωνίες μεταξύ κρατών μελών. δεν θα πρέπει να γίνεται προσφυγή στον κοινοτικό κανονισμό κατά των επιχορηγήσεων παρά μόνο σε περιπτώσεις που οι διμερείς συμφωνίες δεν επιτρέπουν την επίτευξη ικανοποιητικής λύσης.

4. ΓΝΩΜΗ ΤΗΣ ΕΠΙΤΡΟΠΗΣ ΕΠΙ ΤΩΝ ΤΡΟΠΟΛΟΓΙΩΝ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

Στις 11 Μαρτίου 2004, το Ευρωπαϊκό Κοινοβούλιο ενέκρινε τροπολογία η οποία ήταν η μοναδική τροπολογία την οποία πρότεινε. Η Επιτροπή είναι σε θέση να αποδεχθεί την εν λόγω τροπολογία.

Τροπολογίες τις οποίες αποδέχεται η Επιτροπή

Η τροπολογία 1 τροποποιεί την αιτιολογική σκέψη 5 του σχεδίου κανονισμού, ώστε να διασφαλιστεί η συνοχή μεταξύ αυτού και των άρθρων του 1 παράγραφος 2 και 7 παράγραφος 2 σχετικά με τους κανόνες εφαρμογής, συν τω χρόνω, των εθνικών και κοινοτικών μέσων.

5. ΣΥΜΠΕΡΑΣΜΑ

Σύμφωνα με το άρθρο 250 παράγραφος 2 της Συνθήκης ΕΚ, η Επιτροπή τροποποιεί την πρότασή της όπως περιγράφεται ανωτέρω.